*Atyám, dicsőítsd meg a te nevedet!” Erre hang hallatszott az égből: „Már megdicsőítettem, és ismét megdicsőítem.” (Jn 12,28)*

Micsoda esemény! Jézus csak úgy beszéd közben felsóhajt és azonnal válasz kap a mennyből. Mégpedig hallható és érthető nyelven. Ez sokat elárul Jézus és az Atya kapcsolatáról. Folyamatos együtt mozgás, az Atya akaratának pontos megértése és végrehajtása, mind-mind részei voltak ennek a kapcsolatnak. Jézus ezzel is példát adott nekünk. Bemutatta, hogy létezik és működik az akadálytalan kommunikáció a Mennyei Atya és az ember között. Ezt nem tudja kioltani a környezet, a teremtettség véges és messze nem tökéletes állapota, az idő, hanem működik. Jézus így élt, de ránk is ez a lehetőség vár. Kihasználod ezt a lehetőséget?

*Vadon Gyula*